Εκτίμηση τεχνητών βλαβών με τη μορφή εσωτερικών απορροφήσεων με τη χρήση της ψηφιακής και της ψηφιακής αφαιρετικής ακτινογραφίας: in vitro μελέτη
Creators: name: Στεφανόπουλος, Γεώργιος Στεφάνου
Publisher: name: Aristotle University of Thessaloniki
Year: 2009
Subjects: Εσωτερικές απορροφήσεις
Τεχνητές βλάβες
Ψηφιακή ακτινογραφία
Ψηφιακή αφαιρετική ακτινογραφία
Απορροφήσεις ρίζας
Internal root resorptions
Simulated cavities
Digital radiography
Digital subtraction radiography

description: Η διάγνωση των απορροφήσεων ρίζας, επειδή αυτές ως επί το πλείστον αποτελούν παθολογικές οντότητες οι οποίες δεν συνοδεύονται από συγκεκριμένη και πρώιμη συμπτωματολογία, γίνεται συνήθως μετά από τυχαίο ακτινογραφικό έλεγχο και η όποια πρώιμη ανίχνευση τους στηρίζεται εξ’ολοκλήρου σε αυτόν. Ερευνητικές εργασίες των προηγούμενων ετών έχουν καταδείξει την αναποτελεσματικότητα του απλού ακτινογραφήματος όταν αυτό χρησιμοποιείται για την διαπίστωση μικρών αλλαγών, είτε αυτές αφορούν την πυκνότητα του οστού σε περιοχές βλάβης του, είτε την ανίχνευση εξωτερικών απορροφήσεων ρίζας, ενώ καλύτερα αποτελέσματα φαίνεται να δίνει η χρήση της ψηφιακής και της ψηφιακής αφαιρετικής ακτινογραφίας. Στην διπλωματική αυτή εργασία κυρίως μελετήθηκε το κατά πόσο η χρήση της ψηφιακής αφαιρετικής ακτινογραφίας διευκολύνει σε σχέση με την παρατήρηση ψηφιακών ακτινογραφημάτων, στην ανίχνευση προκλητών βλαβών με την μορφή ΄΄εσωτερικών απορροφήσεων΄΄ στα διάφορα τριτημόρια της ρίζας φυσικών δοντιών. Μετά από τον αρχικό ακτινογραφικό και οπτικό έλεγχο, τα δόντια αφαιρέθηκαν από τις γνάθους ατραυματικά με την χρήση των κατάλληλων οδονταγρών. Ακολούθησε λήψη των αρχικών ακτινογραφιών, με τρεις διαφορετικές σκοπεύσεις και σταθερό πάντα χρόνο ακτινοβόλησης. Στην συνέχεια, τα δόντια αφαιρέθηκαν από την θέση τους και αφού διαχωρίστηκαν με κατάλληλου πάχους διαμαντένιο δίσκο σε δύο μέρη, δημιουργήθηκαν με εγγλυφίδες διαφορετικής διαμέτρου (0.5 mm, 0.6mm, 0.8mm, 1.00 mm, 1.2 mm) (ISO Nο 005, 006, 008, 010, 012) κοιλότητες προσομοιάζουσες κοιλότητες εσωτερικής απορρόφησης, στα διάφορα τριτημόρια της ρίζας των δοντιών, με τυχαία κατανομή (όσον αφορά τον τύπο του δοντιού και τα τριτημόρια των ριζών). Ο συνολικός όμως αριθμός των βλαβών που έγιναν με την κάθε εγγλυφίδα καθώς και η συχνότητα με την οποία απαντάται το κάθε ένα μέγεθος βλάβης στα διάφορα τριτημόρια, ήταν συγκεκριμένος. Μετά το στάδιο αυτό, τα δύο μέρη κάθε δοντιού ενώθηκαν και σταθεροποιήθηκαν με την χρήση κόλλας σε μορφή γέλης. Τα δόντια επανατοποθετήθηκαν πίσω στα φατνία και έγινε η λήψη των τελικών ακτινογραφιών υπό συνθήκες ίδιες με τις αρχικές (ίδιος χρόνος ακτινοβόλησης και τρεις διαφορετικές σκοπεύσεις). Για την ψηφιακή αφαίρεση χρησιμοποιήθηκε το λογισμικό ΄΄EIKONA Subtraction Radiography΄΄. Τις σειρές των ακτινογραφιών, για κάθε μια από τις γνάθους, (ψηφιακές και ψηφιακές αφαιρετικές) κλήθηκαν να εξετάσουν 7 παρατηρητές, ειδικοί στο αντικείμενο της Ενδοδοντολογίας. Ο δεύτερος κύκλος εξέτασης (στις ψηφιακές αφαιρετικές εικόνες) πραγματοποιήθηκε τέσσερις εβδομάδες μετά τον πρώτο. H στατιστική ανάλυση των αποτελεσμάτων έδειξε πώς, η ψηφιακή αφαιρετική ακτινογραφία είναι μια πιο ευαίσθητη μέθοδος σε σχέση με την ψηφιακή ακτινογραφία στην ανίχνευση προκλητών εσωτερικών απορροφήσεων, με στατιστικά σημαντική διαφορά (p&lt;0.05). Η εντόπιση μιας βλάβης γενικά επηρεάζεται από το τριτημόριο (αυχενικό μέσο και ακρορριζικό) της ρίζας στο οποίο βρίσκεται και μάλιστα η δυσκολία εντόπισης της είναι μεγαλύτερη στο αυχενικό από ότι στο μέσο και το ακρορριζικό τριτημόριο. Τέλος, η αλλαγή της οριζόντιας γωνίωσης στη λήψη της ακτινογραφίας δεν βοήθησε στην ευκολότερη ανίχνευση των βλαβών.
description: Objectives: to compare the diagnostic accuracy of digital radiography with digital subtraction imaging inte detection of simulated internal resorption cavities. Methods: simulated resorption cavities were created using round burs (ISO sizes 0,05, 0,06, 0,08, 1.00, 1.200) in 18 single rooted teeth with visible pulp chambers which were split in half. Digital radiographs were taken from 3 different views before and after the creation of artificial lesions. For the digital subtraction process was used the software "Eikona subtraction radiography". Seven experienced observers were asked to examine the digital and digital subtraction images for the presence of resorption cavities. Results: the overall specificity and sensitivity of subtraction imaging was superior to digital radiography (P&lt;0,05) for all lesion sizes.